ઍબ્સન્ટ, શિફ્ટેડ કે મૃત વ્યક્તિના નામે કોઈ બોગસ વોટિંગ ન કરી જાય એની પણ ચૂંટણીની ફરજ પરના કર્મચારીઓ તકેદારી લેશે. કલેક્ટર ઑફિસ દ્વારા આ કૅટેગરીના ૨.૩ લાખ વોટર્સનું લિસ્ટ તૈયાર કરવામાં આવ્યું હતું. મુંબઈનાં કલેક્ટર એ. શૈલાએ કહ્યું હતું કે વોટરના ઍડ્રેસ પર ગયા પછી પણ વોટર ન મળે તો આવા વોટરને ગેરહાજર, અન્યત્ર રહેતા હોવાનું અથવા તો મૃત માની લઈને તેમનાં નામ અલગ યાદીમાં લખવામાં આવે છે.